fr en hu hu hu hu hu pl hu en hu hu hu hu hu hu en hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu de de hu de de hu hu hu de hu hu hu hu hu hu hu hu hu hu hu fr de de sl en ru ru en fr en pl sv de hu hu hu hu sk hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz bg ca hbs_lat de eo es et fa fi fr lt he it nl pl pt ru zh hu hu hu hu hu hu hu hu hu hu
Kurt Wilhelm Marek – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. október 22.
Ugrás a navigációhoz Ugrás a kereséshez
1972. április 14. (57 évesen)
A Wikimédia Commons tartalmaz Kurt W. Marek témájú médiaállományokat.
Kurt W. Marek (írói álnevén C. W. Ceram) (Berlin, 1915. január 20. – Hamburg, 1972. április 14.) német újságíró, haditudósító, majd régészeti és kultúrtörténeti népszerű–tudományos művek szerzője.
1933-tól dolgozott egy kiadóvállalatnál. Kezdetben irodalmi és filmkritikákat írt a Berliner Börsen-Courier lapban, de már 1934-ben önálló kiadócéget és folyóiratot alapított. A kiadó négy folyóiratszám és egyetlen kiadott könyv után megszűnt.
Újságírásból kereste kenyerét. Első rádiójátéka sikeres volt, de a német irodalmi cenzúra felállításával írói tevékenységét nem folytathatta. A régészettel való ismerkedés egyfajta kiutat jelentett számára a cenzúra felügyelete alól, írói álneve is erre az időszakra datálódik. Az Ullstein folyóirat-szerkesztőségben hamarosan a kultúrkurriózumok felelőse lett.
A második világháborúban Marek a hadsereg egyik propagandista századának (Propagandakompanie) tagja lett. Ebben a minőségében jelen volt a narviki partraszállásnál. A sztálingrádi csatában és a monte cassinói harcokban is a haderő hivatalos tudósítójaként vett részt.
A háború után a Die Welt szerkesztője lett 1945 és 1948 között. Megváltoztatta szerzői nevét, hogy elhatárolja magát korábbi, a náci propagandát segítő műveitől. (Új szerzői álneve, C. W. Ceram, nevének visszafelé olvasott változata, K helyén C betűkkel).
1952-ig a Rowohlt kiadó főlektora volt. Részt vett az Északnémet Rádió (Norddeutsche Rundfunk) és a Benjamin ifjúsági folyóirat munkáiban is. Emellett cikkeket, vitairatokat, elő- és utószavakat írt a kiadó által kiadott művekhez. 1952-ben nősült meg.
1945-től négy évig rendszerezte a korábban összegyűjtött adatait a Régészet regénye első kiadásához. Váratlan sikert aratott közérthető stílusával és lebilincselő előadásmódjával, már életében 26 nyelvre lefordították és Németországban kétmillió példányt adtak el. Hasonlóan sikeresek lettek a Mozi régészete, a Hettiták regénye és az Antik világ nyomában című munkái.
Saját álláspontja szerint életművének csúcsa a Provokatív jegyzetek című tanulmánygyűjteménye.
57 évesen, írói és kultúrtörténészi sikereinek csúcsán szívroham végzett vele.
Két évvel elhunyta után, 1974-ben a bonni Rajnavidéki Tartományi Múzeum (Rheinisches Landesmuseum Bonn) megalapította a Ceram-díjat (Ceram-Preis), amelyet a régészetről szóló szakkönyvek alkotóinak ítélnek oda. A díjat néhány évente, szabálytalan gyakorisággal adják.
Wir hielten Narvik, 1941
Rote Spiegel – überall am Feind. Von den Kanonieren des Reichsmarschalls, 1943
Götter, Gräber und Gelehrte. Roman der Archäologie, 1949 (A régészet regénye)
Enge Schlucht und schwarzer Berg – Die Entdeckung des Hethiterreiches, 1955 (A hettiták regénye)
Götter, Gräber und Gelehrte im Bild (ergänzender Bildband), 1957 (A régészet regénye képekben)
Provokatorische Notizen, 1960 (Provokatív jegyzetek)
Eine Archäologie des Kinos, 1965 (A mozi régészete)
Ruhmestaten der Archäologie. Götter, Gräber und Gelehrte in Dokumenten, 1965 (Szerkesztőként)
Der erste Amerikaner, 1972, als Taschenbuch bei Rowohlt, Reinbek (Az első amerikai)
Wie zwei Weltbeststeller entstanden, 1974 (feleségével, Hannelore Marekkel közösen írt mű)
A régészet regénye; ford. Gottschlig Ferenc; Gondolat, Bp., 1959
A hettiták regénye; ford. M. Hegyi Márton; Gondolat, Bp., 1964
Az első amerikai. Az észak-amerikai régészet regénye; ford. Balassa Klára, ill. Hannelore Marek; Gondolat, Bp., 1979
Ceram, C.W.. A régészet regénye. Gondolat K (1972). ISBN 963-280-234-9  Kurt W. Marek – Önéletrajz, i. m. 369-370. old.
Marek művei és róla írt művek a Német Nemzeti Könyvtárban (Deutsche Nationalbibliothek)[halott link]
A Ceram-díj leírása (kulturpreise.de) (németül)
ISNI: 0000 0001 0781 3010
A lap eredeti címe: „https://hu.wikipedia.org/w/index.php?title=Kurt_Wilhelm_Marek&oldid=24319683”
A Német Birodalom katonái a második világháborúban
Fotó nélküli Személy infobox sablont tartalmazó lapok
Minden szócikk halott külső hivatkozásokkal
Szócikkek halott külső hivatkozásokkal 2018 szeptemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 22., 11:27
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.